মুসলমান সেনাপতি তাতেই রাজি হলেন। হরমুজানকে বন্দী করে পাঠালেন খলিফার কাছে। হরমুজান প্রচুর ধনসম্পদ, অপরিসীম শান শওকত, রূপ জৌলুস আর লোক লস্কর নিয়ে মদিনায় এলেন খলিফার সাথে দেখা করতে। হযরত ওমর (রা) তখন মসজিদে ছিলেন। মুসলমানরা রাজা হরমুজানকে নিয়ে এলো। অতি সাধারণ এক মসজিদ। ধুলাবালি ভরা। তাতে কোনো সৌন্দর্য নেই। চাকচিক্য নেই। সেখানে কোনো মন্ত্রী নেই। সৈন্য সামন্ত নেই। প্রহরী নেই। খলিফার জন্য কোনো সিংহাসন বা বসার পৃথক কোনো আসন নেই।